Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 2 Pv 86/13/6609	Rimavská Sobota, 17.12.2013
EEČ : 2-49-151-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Rimavská Sobota
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
od 16.07.2009 do 09.12.2013 XXXXX a všade inde, kde sa zdržiavala si neplnila pravidelne svoju zákonnú vyživovaciu povinnosť, ktorá jej vyplýva zo Zákona o rodine číslo 36/2005 Zbierky zákonov,   ktorá jej vyplýva zo Zákona č. 601/2003 Zbierky zákonov o životnom minime a ktorá jej bola uložená rozsudkom Okresného súdu XXXXX sp. zn. 10P/80/09-16 z 16.06.2009, právoplatným a vykonateľným 15.07.2009 a to prispievať výživným na svoje maloleté deti XXXXX, nar. XXXXX v XXXXX a XXXXX, nar. 10.05.2003 v XXXXX, sumou vo výške po 30 % zo sumy životného minima na každé nezaopatrené dieťa, vždy do 15-teho dňa toho ktorého mesiaca vopred do rúk starej matky detí XXXXX, nar. XXXXX v XXXXX, okres XXXXX, trvalým bydliskom XXXXX, XXXXX, čo predstavovalo od 16.07.2009 do 30.06.2010 sumu vo výške po 25,36 € na každé dieťa mesačne, od 01.07.2010 do 30.06.2011 sumu vo výške po 25,38 € mesačne na každé dieťa, od 01.07.2011 do 30.06.2012 sumu vo výške po 26 € mesačne na každé dieťa, od 01.07.2012 do 30.06.2013 sumu vo výške po 26,65 € mesačne na každé dieťa a od 01.07.2013 až doposiaľ sumu vo výške po 27,13 € mesačne na každé dieťa, ktorú vyživovaciu povinnosť začal za ňu plniť Úrad práce sociálnych vecí a rodiny XXXXX, Odbor sociálnych vecí a rodiny, ktorý úrad vypláca náhradné výživné starej matke XXXXX na maloleté deti XXXXX a XXXXX počnúc dňom 01.03.2012 vo výške po 26 € mesačne a iné sumy na základe rozhodnutia číslo S/2012/27761/IL-004 z 11.07.2012, právoplatného a vykonateľného 03.08.2012 a nasl. rozhodnutí, aj napriek tomu, že menovaná pracovala a stále pracuje na rôznych miestach XXXXX a v súčasnosti ako operátorka montovania chladičov do áut v spoločnosti XXXXX, XXXXX, čím jej vznikol za uvedené obdobie do 09.12.2013 na bežnom zameškanom výživnom pre starú matku detí XXXXX dlh vo výške 2.756,20 €,

lebo zanikla trestnosť činu.

Odôvodnenie:
Vyšetrovateľ Okresného riaditeľstva PZ, Odboru kriminálnej polície XXXXX uznesením sp. zn. ORP-39/OVK-RS-13 z 31.01.2013 podľa § 199 ods. 1 Trestného poriadku začala trestné stíhanie a súčasne podľa § 206 ods. 1 Trestného poriadku vzniesla obvinenie XXXXX, za prečin zanedbania povinnej výživy podľa § 207 ods. 1, ods. 3 písm. b) Trestného zákona v súvislosti s ustanovením § 138 písm. b) Trestného zákona, na tom skutkovom základe, ako je to uvedené vo výrokovej časti tohto uznesenia. 

Dňa 12.12.2013 bol predložený na Okresnú prokuratúru XXXXX vyšetrovací spis spolu s návrhom vyšetrovateľa OR PZ, OKP XXXXX na zastavenie trestného stíhania obvinenej XXXXX za prečin zanedbania povinnej výživy podľa § 207 ods. 1, ods. 3 písm. b) Trestného zákona v súvislosti s ustanovením § 138 písm. b) Trestného zákona, podľa § 215 ods. 1 písm. h) Trestného poriadku v súvislosti s ustanovením § 86 písm. a) Trestného zákona - ustanovení o účinnej ľútosti, nakoľko zanikla trestnosť činu. 

Preskúmaním vyšetrovacieho spisu na vec sa vzťahujúceho ako aj citovaného návrhu vyšetrovateľky som zistila, že tento je dôvodný. 
		
Obvinená XXXXX pred vyšetrovateľom OR PZ, OKP XXXXX uviedla, že jej dve deti žijú so svojou starou mamou XXXXX, pričom obvinená dlhodobo žije XXXXX a pracovala a stále pracuje XXXXX a v okolí. Je pravdou, že má súdom určené platenie výživného na svoje maloleté deti Natáliu  a XXXXX do rúk ich starej matky. Výživné na deti neplatila pravidelne, čo teraz ľutuje preto, lebo mala finančné problémy. V závere svojej výpovede uviedla, že sa bude snažiť zameškané výživné v čo najkratšom čase uhradiť na obe deti s tým, že ďalej bude výživné platiť v plnej výške a pravidelne do rúk starej matky detí XXXXX. 

Svedkyňa a zároveň poškodená XXXXX vo svojich výpovediach pred vyšetrovateľom PZ podrobne uviedla, aký dlh na zameškanom výživnom má obvinená XXXXX za obdobie od 16. júla 2009 až do súčasnosti s tým, že nakoľko obvinená si neplnila riadne vyživovaciu povinnosť, ale veľmi sporadicky, poberá na vnúčatá XXXXX aj náhradné výživné. V poslednej svojej výpovedi z 09.12.2013 poškodená uviedla, že obvinená XXXXX jej uhradila celé zameškané výživné postupne od 16.07.2009 ku dňu výsluchu a okrem toho uhradila v plnej výške aj výživné za mesiac december 2013. Deti XXXXX a XXXXX núdzou nikdy netrpeli, nakoľko stará matka sa o tieto deti riadne starala aj počas doby, keď si ich matka XXXXX neplnila riadne a včas vyživovaciu povinnosť. Celkove poškodená obdržala teda od obvinenej sumu vo výške 2.756,20 €, čo je uhradené výživné až dokonca decembra 2013. 

Vo vyšetrovacom spise sa nachádza rozsudok Okresného súdu XXXXX sp. zn. 10P/80/09-16 z 16.06.2009, právoplatný a vykonateľný 15.07.2009, ktorým bola XXXXX zaviazaná prispievať výživným na svoje maloleté deti XXXXX, nar. XXXXX XXXXX a XXXXX, nar. 10.05.2003 XXXXX, sumou vo výške po 30 % zo sumy životného minima na každé nezaopatrené dieťa, vždy do 15-teho dňa toho ktorého mesiaca vopred do rúk starej matky detí XXXXX, nar. XXXXX XXXXX, okres XXXXX, trvalým bydliskom XXXXX, XXXXX. 

V priebehu vyšetrovania boli ku skutku vypočutí svedkyne XXXXX a XXXXX, ktoré svedkyne potvrdili vyššie uvedené skutočnosti, ako aj skutočnosti o poberaní náhradného výživného od ÚPSVaR XXXXX. 

Vo vyšetrovacom spise sa taktiež nachádzajú listinné dôkazy - výpisy z účtov a iné dôkazy svedčiace o uhradení zameškaného výživného obv. XXXXX od 16.07.2009 do konca decembra 2013 do rúk starej matky XXXXX, rozhodnutia ÚPSVaR XXXXX  o náhradnom výživnom, doklady o zamestnaní obv. XXXXX za toto obdobie XXXXX a iné listinné dôkazy. 

Podľa § 207 ods. 1, ods. 3 písm. b) Trestného zákona sa prečinu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného a uvedený čin spáchal závažnejším spôsobom konania - to jest po dlhší čas, v zmysle ustanovenia § 138 písm. b) Trestného zákona.  

Podľa § 86 písm. a) Trestného zákona trestnosť prečinu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h) Trestného poriadku prokurátor zastaví trestné stíhanie ak zanikla trestnosť činu. 

Vzhľadom k vyššie uvedeným skutočnostiam, keďže si obvinená XXXXX splnila dodatočne svoju vyživovaciu povinnosť v plnej výške a uhradila zmeškané výživné za obdobie od 16.07.2009 do konca mesiaca december 2013 v plnej výške a nakoľko o jej dve deti Natáliu a XXXXX v uvedenom období bolo riadne postarané zo strany ich starej matky XXXXX a tieto núdzou netrpeli, som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť,  ktorú je možné podať do troch dní od jeho oznámenia u prokurátorky Okresnej prokuratúry Rimavská Sobota.  O sťažnosti rozhodne prokurátor Krajskej prokuratúry Banská Bystrica. Sťažnosť má odkladný účinok.

JUDr. Renáta Vavráková
prokurátorka